Държавен вестник, бр. 15, 2026 г., стр. 11

БРОЙ  15	
Д Ъ Р Ж А В Е Н  В Е С Т Н И К 	
СТР.  11   
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
СПОРАЗУМЕНИЕ
между Република България и Организацията 
за икономическо сътрудничество и развитие 
относно привилегиите, имунитетите и улес­
ненията, предоставени на Организацията 
(Ратифицирано със закон, приет от 51-вото 
Народно събрание на 10 декември 2025 г. – ДВ, 
бр. 112 от 2025 г. В сила от 30 декември 2025 г.)
Република България и Организацията за 
икономическо сътрудничество и развитие 
(наричани по-долу „страни“),
Като взеха предвид разпоредбите на Кон­
венцията за Организацията за икономическо 
сътрудничество и развитие от 14 декември 
1960 г. (наричана по-долу „Конвенцията за 
ОИСР“), по-специално член 5, буква c) и До­
пълнителния протокол № 2 към нея, по-спе­
циално параграф d);
Като взеха предвид пътната карта за процеса 
на присъединяване на България към ОИСР, 
приета от Съвета на ниво министри на 10 юни 
2022 г. [C/MIN(2022)22/FINAL];
Като имат предвид, че основната цел на 
настоящото споразумение е да определи прав­
ния статут на Организацията за икономичес­
ко сътрудничество и развитие в Република 
България и да предостави на Организацията 
за икономическо сътрудничество и развитие 
средства за пълното и ефективно изпълнение 
на нейната мисия,
Се споразумяха за следното: 
Член 1
Определения
За целите на настоящото споразумение:
(a) „Правителство“ означава правителство­
то на Република България;
(b) „Организация“ означава Организация­
та за икономическо сътрудничество и 
развитие (ОИСР) и всички субекти или 
агенции, функциониращи в нейната 
рамка;
(c) „Служители“ означава категориите пер­
сонал, за които се прилагат разпоредбите 
на настоящото споразумение, както са 
посочени от Генералния секретар на 
Организацията;
(d) „Експерти“ означава лица, различни 
от посочените в параграф c) от нас­
тоящия член, които са назначени от 
Организацията да изпълняват мисии 
на Организацията;
(e) „Помещения на Организацията“ означа­
ва сгради или части от тях (включително 
земята, прилежаща към тях), които се 
използват постоянно или временно за 
официални цели на Организацията;
(f) „Имущество на Организацията“ озна­
чава цялото имущество, включително 
приходи, средства и активи, принадле­
жащи на Организацията или държани 
или администрирани от Организацията 
или от нейно име;
(g) „Архиви на Организацията“ означава 
всички записи и кореспонденция, доку­
менти и други материали, включително 
ленти и филми, звукозаписи, компю­
търен софтуер и писмени материали, 
видеоленти, дискове и мултимедийни 
носители, в конвенционална или цифро­
ва форма, или всички други носители, 
съхраняващи информация или мате­
риали, принадлежащи на или държани 
от Организацията или от нейно име;
(h) „Членове“ означава държави, които са 
членове на Организацията, или други 
субекти, които участват в работата на 
Организацията в съответствие с член 
13 от Конвенцията за ОИСР;
(i) „Нечленуващи участници“ означава 
държави, които не са членове на Орга­
низацията, или междуправителствени 
организации, които са получили покана 
от Организацията да участват в съот­
ветствие с нейните правила и процедури 
като наблюдатели или на каквото и да 
е друго основание в заседание, свикано 
от Организацията;
(j) „Представители“ означава всички делега­
ти, заместници, съветници, технически 
експерти и секретари на делегации на 
членове или на нечленуващи участници;
(k) „Заседание, свикано от Организацията“ 
означава всяко заседание на орган на 
Организацията и всяко друго заседа­
ние, международна конференция или 
събрание, свикано от Организацията;
(l) „Разходи за пенсионни или социално­
осигурителни цели“ означава всички 
разходи, свързани с пенсионно или соци­
алноосигурително покритие, независимо 
дали тези разходи са свързани с наема­
нето на служители от Организацията, 
и включващи всички разходи, свързани 
с пенсии или пенсионни обезщетения, 
обезщетения за безработица, здравно 
осигуряване и семейни обезщетения;
(m) „Партньор“ означава партньор на служи­
тел, признат като такъв от Организация­
та, на базата на договор за партньорство, 
регистриран в национален публичен 
орган, който организира условията за 
съвместното им съжителство по начина 
на семейна двойка.